[{"text_idx": "#000002", "text": "Vat nu\u0308u\u0308d sai nii, et kaks pesto retsepti on blogis u\u0308ksteise ja\u0308rel, aga pole vast hullu. Eile Kanal2 otseetris sai va\u0308lja lubatud, et retsept siia tuleb ja ei saa siis ometi lubadusest ko\u0303rvale hiilida. Kes tahab to\u0303estust selle kohta, kuidas porgandipealsetest tehtud pesto maitseb, siis vaadake eilsest \u201cO\u0303htu\u201d saatest, mis Robert ja Ju\u0308ri asjast arvasid.(Samuti saates valmistatud praetud roheliste tomatite retsept on juba ammu blogis olemas ning selle leiate siit.)"}, {"text_idx": "#000003", "text": "Porgandipealsed on u\u0308ks selline asi, mis tavaliselt otse pru\u0308gikasti lendavad, eksole? Aga tegelikult ei peaks lendama, sest need on esiteks va\u0308ga vitamiinirikkad ja teiseks saab neist ha\u0308id asju teha. U\u0308leeile hakkisin neid na\u0308iteks lasanjeta\u0308idisesse ning eile sai pesto kokku vuristatud. Lisaks saab neid na\u0308iteks vokiroogades vo\u0303i salatites kasutada. Igatahes a\u0308ra pole neid mo\u0303tet visata \u2013 eriti siis, kui need oma peenralt pa\u0308rit on."}, {"text_idx": "#000004", "text": "Pestosid on mul siin blogis juba mitmeid. Pakkuda on tavaline pesto, tillipesto, rukolapesto ja isegi ko\u0303rvitsapesto. Auso\u0303na \u2013 ko\u0303ik on head ja kuna to\u0303ena\u0308oliselton varsti pea igas Eestimaa kodus ko\u0303rvitsat u\u0308leliia, siis eriti soovitan just seda ko\u0303rvitsapestot katsetada."}, {"text_idx": "#000005", "text": "Porgandipealsete pesto on eriline selle poolest, et kui tavaliselt ka\u0308ib pestosse ka juust, siis siin ei ole selleks maitse poolest kuidagi u\u0308ldse vajadust ning seeto\u0303ttu sobib see retsept ha\u0308sti ka veganitele. Ja no auso\u0303na on maitsev. Ha\u0308rra elukaaslane proovis esimest korda va\u0308ga kahtlustaval pilgul, aga pa\u0308rast esimest ampsu sain kommetaari, et see ilmselt on parim asi, mida porganditest u\u0308ldse kunagi tehtud on \ud83d\ude42Ja muide \u2013 see pesto sobib lisaks saiale ma\u0308a\u0308rimisele vo\u0303i pastaga nautimisele superha\u0308sti kokku ka ro\u0308stitud porganditega (sest kuskilt need pealsed ju tekkima pidid :)."}, {"text_idx": "#000006", "text": "Korralik peota\u0308is va\u0308rskelt korjatud porgandipealseid 100 g ro\u0308stitud india pa\u0308hkleid Poole sidruni mahl 0,5 dl oliivio\u0303li (sobib ka tavaline rapsio\u0303li) Soola"}, {"text_idx": "#000007", "text": "Kui sul pa\u0308hklid veel ro\u0308stitud ei ole, siis ro\u0308sti neid kuival pannil pidevalt segades umbes 5 minutikest. Seeja\u0308rel lase jahtuda. Lo\u0303ika porgandipealsed ka\u0308a\u0308ridega lu\u0308hemateks juppideks ning sa\u0308ti lo\u0303iketeradega kombaini. Lisa ko\u0303ik u\u0308leja\u0308a\u0308nud koostisosad ning surista u\u0308htlaseks. Maitse - a\u0308kki tahad soola vo\u0303i sidrunit lisada. Naudi millega iganes!"}, {"text_idx": "#000008", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000009", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000010", "text": "Kuidas ku\u0308psetada iga kord ta\u0308iuslik pardifilee"}]